BMW 5-sarja (G30)

BMW G30 on BMW 5-sarjan seitsemännen sukupolven malli, jota on valmistettu vuodesta 2016 lähtien. Se korvasi edeltäneen F10-mallin.

BMW 5-sarja (G30) 2016– 

BMW G30 julkistettiin syksyllä 2016, ja se tuli markkinoille vuoden 2017 alussa. Malli perustuu samalle pohjalevylle kuin esimerkiksi suurempi 7-sarja (G11). Ulkonäöltään malli ei ole muuttunut huomattavasti edeltäjäänsä verrattuna. Kooltaan G30 on edeltäjäänsä 36 millimetriä pidempi ja kuusi millimetriä leveämpi, mutta auton paino on kuitenkin pudonnut uuden perusrakenteen ansiosta. Ilmanvastuskerroin 0,22 on hyvin alhainen. Farmarimalli Touring esiteltiin Geneven autonäyttelyssä keväällä 2017.

Vuoden 2017 Euro NCAP -kolaritestistä BMW G30 sai tulokseksi täydet viisi tähteä. 

Shanghain autonäyttelyssä huhtikuussa 2017 esiteltiin ainoastaan Kiinan markkinoilla myytävä pidempiakselivälinen versio, jonka akseliväli on 133 millimetriä perusmallia pidempi.  

Kesällä 2020 malli koki kasvojenkohotuksen, jossa se sai muun muassa aiempaa leveämmän etusäleikön. Myös ajo- ja takavaloihin tehtiin muutoksia.

Lähteet

Aiheesta muualla 

5-sarja (G30)
E-segmentin autot
2010-luvun autot
2020-luvun autot